CELEX: 32022R0577
Language: lt
Date: 2022-04-08 00:00:00
Title: Tarybos reglamentas (ES) 2022/577 2022 m. balandžio 8 d. kuriuo iš dalies keičiamas Reglamentas (EB) Nr. 765/2006 dėl ribojamųjų priemonių atsižvelgiant į padėtį Baltarusijoje ir į Baltarusijos įsitraukimą į Rusijos agresiją prieš Ukrainą

2022 4 8   
               
               
                  LT
               
               
                  Europos Sąjungos oficialusis leidinys
               
               
                  L 111/67
               
            
         TARYBOS REGLAMENTAS (ES) 2022/577
         2022 m. balandžio 8 d.
         kuriuo iš dalies keičiamas Reglamentas (EB) Nr. 765/2006 dėl ribojamųjų priemonių atsižvelgiant į padėtį Baltarusijoje ir į Baltarusijos įsitraukimą į Rusijos agresiją prieš Ukrainą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2012 m. spalio 15 d. Tarybos sprendimą 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     2006 m. gegužės 18 d. Taryba priėmė Reglamentą (EB) Nr. 765/2006 (2);
                  
               
                     (2)
                  
                  
                     Reglamentu (EB) Nr. 765/2006 įgyvendinamos Sprendime 2012/642/BUSP numatytos priemonės;
                  
               
                     (3)
                  
                  
                     Tarybos sprendimu (BUSP) 2022/579 (3) nustatomos papildomos ribojamosios priemonės, kuriomis draudžiama parduoti bet kurios valstybės narės oficialia valiuta denominuotus perleidžiamuosius vertybinius popierius ir draudžiama parduoti, tiekti, perduoti ar eksportuoti bet kurios valstybės narės oficialios valiutos banknotus į Baltarusiją;
                  
               
                     (4)
                  
                  
                     tuo sprendimu taip pat nustatomos papildomos ribojamosios priemonės, kuriomis Baltarusijoje įsisteigusioms kelių transporto įmonėms draudžiama vežti prekes keliais Europos Sąjungos teritorijoje.
                  
               
                     (5)
                  
                  
                     todėl Reglamentas (EB) Nr. 765/2006 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 765/2006 iš dalies keičiamas taip:
            
                        1)
                     
                     
                        1 straipsnis papildomas šiuo punktu:
                        
                                    „25)
                                 
                                 
                                    kelių transporto įmonė – fizinis ar juridinis asmuo, subjektas ar organizacija, vykdantys komercinį krovinių vežimą variklinėmis transporto priemonėmis arba transporto priemonių junginiais.“;
                                 
                              
                  
                        2)
                     
                     
                        1y straipsnio 1 dalis pakeičiama taip:
                        
                           „1.   Draudžiama parduoti bet kurios valstybės narės oficialia valiuta denominuotus perleidžiamuosius vertybinius popierius, išleistus po 2022 m. balandžio 12 d., arba kolektyvinio investavimo subjekto investicinius vienetus, suteikiančius poziciją tokių vertybinių popierių atžvilgiu, bet kuriam Baltarusijos piliečiui ar fiziniam asmeniui, nuolat gyvenančiam Baltarusijoje, arba juridiniam asmeniui, subjektui ar įstaigai, įsisteigusiems Baltarusijoje.“;
                        
                     
                  
                        3)
                     
                     
                        1za straipsnis pakeičiamas taip:
                        
                           „1za straipsnis
                           
                              1.   Draudžiama parduoti, tiekti, perduoti ar eksportuoti bet kurios valstybės narės oficialios valiutos banknotus į Baltarusiją arba bet kuriam fiziniam ar juridiniam asmeniui, subjektui ar organizacijai Baltarusijoje, įskaitant Baltarusijos vyriausybę ir centrinį banką, arba naudojimui Baltarusijoje.
                           
                           
                              2.   1 dalyje nustatytas draudimas netaikomas bet kurios valstybės narės oficialios valiutos banknotų pardavimui, tiekimui, perdavimui ar eksportui, jei toks pardavimas, tiekimas, perdavimas ar eksportas yra būtinas:
                              
                                          a)
                                       
                                       
                                          į Baltarusiją vykstančių fizinių asmenų ar kartu su jais keliaujančių jų artimiausių šeimos narių asmeniniam naudojimui arba
                                       
                                    
                                          b)
                                       
                                       
                                          diplomatinių atstovybių ar konsulinių įstaigų arba tarptautinių organizacijų Baltarusijoje, kurios pagal tarptautinę teisę naudojasi imunitetais, oficialiems tikslams.“;
                                       
                                    
                        
                     
                  
                        4)
                     
                     
                        įterpiamas šis straipsnis:
                        
                           „1zc straipsnis
                           
                              1.   Visoms Baltarusijoje įsisteigusioms kelių transporto įmonėms draudžiama vežti prekes keliais Sąjungos teritorijoje, be kita ko, vykstant tranzitu.
                           
                           
                              2.   1 dalyje nurodytas draudimas netaikomas kelių transporto įmonėms, kurios veža pašto siuntas teikdamos universaliąją paslaugą.
                           
                           
                              3.   1 dalyje nurodytas draudimas iki 2022 m. balandžio 16 d. netaikomas prekių vežimui, kuris pradėtas iki 2022 m. balandžio 9 d., jei kelių transporto įmonės transporto priemonė:
                              
                                          a)
                                       
                                       
                                          jau buvo Sąjungos teritorijoje 2022 m. balandžio 9 d. arba
                                       
                                    
                                          b)
                                       
                                       
                                          turi tranzitu vykti per Sąjungą, kad grįžtų į Baltarusiją.
                                       
                                    
                           
                              4.   Nukrypdamos nuo 1 dalies, valstybės narės kompetentingos institucijos gali leisti Baltarusijoje įsisteigusioms kelių transporto įmonėms vežti prekes, jeigu nustato, kad toks vežimas būtinas:
                              
                                          a)
                                       
                                       
                                          dėl gamtinių dujų ir naftos, įskaitant rafinuotus naftos produktus, taip pat titano, aliuminio, vario, nikelio, paladžio ir geležies rūdos įsigijimo, importo ar vežimo į Sąjungą;
                                       
                                    
                                          b)
                                       
                                       
                                          dėl vaistinių preparatų, medicinos produktų, žemės ūkio ir maisto produktų, įskaitant kviečius, ir trąšų, kurių importas, pirkimas ir transportas yra leidžiami pagal šį sprendimą, įsigijimo, importo ar vežimo;
                                       
                                    
                                          c)
                                       
                                       
                                          humanitariniais tikslais arba
                                       
                                    
                                          d)
                                       
                                       
                                          Sąjungos ir valstybių narių diplomatinių ir konsulinių atstovybių Baltarusijoje, įskaitant delegacijas, ambasadas ir misijas, arba tarptautinių organizacijų Baltarusijoje, kurios pagal tarptautinę teisę naudojasi imunitetais, veikimui užtikrinti.
                                       
                                    
                           
                              5.   Apie leidimus, suteiktus pagal 4 dalį, atitinkama valstybė narė informuoja kitas valstybes nares ir Komisiją per dvi savaites nuo leidimo suteikimo.“
                           
                        
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 8 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 285, 2012 10 17, p. 1.
         
            (2)  2006 m. gegužės 18 d. Tarybos reglamentas (EB) Nr. 765/2006 dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą (OL L 134, 2006 5 20, p. 1).
         
            (3)  2022 m. balandžio 8 d. Tarybos sprendimas (BUSP) 2022/579, kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą (OL L 111, 2022 4 8, p. 81).